**ZAKAJ NAS DELCI IZ PROMETA MOTIJO, IZ DIMNIKA PA NE?**

*strokovni posvet o onesnaženosti zraka z delci ob ogrevanju stavb*

21. marec 2025, od 9:00 do 13:45

Muzej sodobne umetnosti Metelkova, Maistrova 3, Ljubljana

Individualna kurišča so poleg prometa eden največjih virov onesnaženja zraka. Medtem ko smo pri zmanjševanju izpustov iz prometa dosegli napredek, tega pri individualnih kuriščih še ni. Namen posveta je združiti deležnike ob upoštevanju nove Direktive o kakovosti zunanjega zraka ter izpostaviti ključne izzive v Sloveniji, predvsem v povezavi z individualnimi kurišči in kakovostjo zraka. Za učinkovito reševanje teh izzivov bo treba združiti moči, sprejeti drzne odločitve in prilagoditi pravne okvire. Ob bolj jasni komunikaciji bodo ključni tudi ambicioznejši politični ukrepi.

Vljudno vabljeni, da se kot pomembni deležniki na področju kakovosti zraka udeležite strokovnega posveta, ki bo namenjen tudi delitvi znanja in predstavitvi različnih pogledov. Strokovne prispevke bomo zaokrožili z razpravo na temo komuniciranja problematike delcev.

Posvet organizirata okoljski nevladni organizaciji Focus, društvo za sonaraven razvoj in CIPRA Slovenija, društvo za varstvo Alp.

Udeležba je brezplačna. Zaradi lažje organizacije pa je obvezna predhodna prijava.
Prijave sprejemamo do 19. marca.

[**PRIJAVA**](https://forms.office.com/e/fCEHG55bTT)

**PROGRAM**

|  |  |
| --- | --- |
| 8:30 - 9:00 | registracija udeležencev |
| 9:00 - 9:10 | **Pozdrav organizatorjev** Nina Tome, Focus, društvo za sonaraven razvoj |
| 9:10 - 9:30 | **Kakšen zrak dihamo?** Tanja Koleša, Sektor za kakovost zraka, Agencija RS za okolje |
| 9:30 - 9:50 | **Nevidna nevarnost - kako delci PM ogrožajo zdravje**izr. prof. dr. Miran Brvar, dr. med, Center za klinično toksikologijo in farmakologijo, Interna klinika, UKC Ljubljana |
| 09:50- 10:10 | **Oksidativni potencial - nov parameter, s katerim merimo onesnaženje zraka**prof. dr. Griša Močnik, Center za raziskave atmosfere, Fakulteta za naravoslovje, Univerza v Novi Gorici |
| 10:10-10:30 | **Izkušnje iz prakse ob obravnavi kurilnih naprav na trdno gorivo po Zakonu o dimnikarskih storitvah**Simon Dovrtel, Sekcija dimnikarjev pri Obrtno-podjetniški zbornici Slovenije |
| 10:30-11:00 | Čas za vprašanja |
| 11:00 - 11:30 | odmor za kavo |
| 11:30 - 11:50 | **Predpisi in programi na področju varstva zunanjega zraka**Alenka Fritzel in Špela Žohar, Ministrstvo za okolje, podnebje in energijo |
| 11:50 - 12:05 | **Vpliv virov in topografije na kakovost zraka - primerjava med Šaleško dolino in Ljubljansko kotlino z vidika ogljičnih delcev**dr. Asta Gregorčič, Aerosol d.o.o. |
| 12:05-12:20 | **Mikrolokacijske meritve kakovosti zraka na območju Škofje Loke**Tomaž Lazar, Alfa Proxima d.o.o. Monitoring zraka in hrupa |
| 12:20 - 12:35 | **Povišane koncentracije delcev – analiza obveščanja v medijih**Špela Berlot Veselko, CIPRA, društvo za varstvo Alp |
| 12:35 - 13:45 | **Razprava o komuniciranju onesnaženosti zraka z delci zaradi individualnih kurišč** moderator: prof. dr. Matej Ogrin, CIPRA, društvo za varstvo Alp |
| 13:45 - 14:30 | druženje ob kosilu |